Diari Oficial de la Generalitat Valenciana


Sumari del DOGV 9219, del 19-11-2021 (2021/11425)

RESOLUCIÓ de 21 d'octubre de 2021, de la Conselleria d'Educació, Cultura i Esport, per la qual es complementen els annexos de la Resolució de 27 de juliol de 2021, de la Conselleria d'Educació, Cultura i Esport, per la qual es resolen els expedients de sol·licitud d'accés al règim de concerts, renovació, modificació i/o pròrroga dels concerts educatius a la Comunitat Valenciana durant el mes de gener de 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9219

Data del DOGV
:   19-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11945


Data del document
:   21-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 21 d'octubre de 2021, de la Conselleria d'Educació, Cultura i Esport, per la qual es complementen els annexos de la Resolució de 27 de juliol de 2021, de la Conselleria d'Educació, Cultura i Esport, per la qual es resolen els expedients de sol·licitud d'accés al règim de concerts, renovació, modificació i/o pròrroga dels concerts educatius a la Comunitat Valenciana durant el mes de gener de 2021. [2021/11471]  
  
Fets  
Primer. La Resolució de 27 de juliol de 2021, de la Conselleria d'Educació, Cultura i Esport, resol els expedients de sol·licitud d'accés al règim de concerts, renovació, modificació i/o pròrroga dels concerts educatius a la Comunitat Valenciana durant el mes de gener de 2021. En els annexos I i II de l'esmentada resolució s'especifiquen les unitats que, havent-se estimat el concert d'aquestes, van quedar condicionades al compliment d'algun dels requisits de l'article 4 de l'annex del Decret 6/2017, de 20 de gener, del Consell, pel qual s'aprova el Reglament de concerts educatius en la Comunitat Valenciana i es convoca el procés general d'accés o renovació.  
Segon. En la sol·licitud realitzada en data 24 de setembre de 2021, amb registre d'entrada GVRTE/2021/2347240, pel centre Colegio Sagrado Corazón de Jesús Esclavas de València, amb codi 11265260, s'informa que en el curs 2021-2022 no es posa en funcionament la tercera unitat de 2n de Batxillerat concedida, per matrícula insuficient. Per això, el centre comunica la seua renúncia per al curs 21-22 al concert d'aquesta unitat, així com la implantació del concert d'aquesta el pròxim curs 22-23, quan accedisquen a 2n de Batxillerat els alumnes dels tres cursos de 1r de Batxillerat concertats en aquest curs.  
  
Tercer. La Inspecció d'Educació emet un informe, en data 29 de setembre de 2021, sobre el centre privat Escuela Profesional La Salle, amb codi de centre 37836184, de Paterna, respecte a la posada en funcionament de tres unitats de segon curs dels respectius cicles formatius de Formació Professional.  
Quart. La Inspecció d'Educació emet un informe, en data 30 de setembre de 2021, sobre el centre privat d'FP Academia ALMI, amb codi 92154710, de Tavernes de la Valldigna, respecte a la posada en funcionament d'una unitat de segon curs del cicle formatiu de grau mitjà de Gestió Administrativa.  
Cinqué. Al centre privat Santa María Magdalena, amb codi 21861655, de Novelda, en la Resolució de 27 de juliol de 2021, de la Conselleria d'Educació, Cultura i Esport, se li concerta una unitat mixta de 3 i 4 anys i unitat pura de 5 anys d'Educació Infantil, totes dues unitats amb caràcter provisional.  
  
Fonaments de dret  
Primer. Vista la proposta del director general de Centres Docents, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i dins dels límits establits per l'Acord del Consell de 9 de juliol de 2021, i d'acord amb l'article 7 de l'annex del Decret 6/2017, de 20 de gener, del Consell, pel qual s'aprova el Reglament de concerts educatius en la Comunitat Valenciana i es convoca el procés general d'accés o renovació.  
Segon. L'article 5 del Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius estableix que per a acollir-se al règim de concerts educatius, els centres privats hauran de complir els requisits mínims que s'establisquen en desenvolupament de l'article 14 de la Llei orgànica reguladora del dret a l'educació, estar autoritzats per a impartir els ensenyaments que constitueixen l'objecte del concert, sotmetre's a les normes establides en el títol IV d'aquesta llei orgànica i assumir les obligacions derivades del concert en els termes establits en aquest reglament.  
  
L'article 4.5 de l'annex del Decret 6/2017, de 20 de gener, del Consell, estableix que si en el moment de presentar la sol·licitud de concert algun dels ensenyaments o unitats per als quals se sol·licita no estan autoritzats, és necessari que, almenys, s'haja sol·licitat formalment la iniciació de la tramitació corresponent. I l'article 4.6 de l'annex del mateix decret estableix que, en el supòsit anterior, la sol·licitud d'obertura i funcionament de les unitats afectades es presentarà amb data límit el 31 de juliol anterior a l'inici del curs, adjuntant la documentació necessària per a la tramitació de l'expedient, així com amb la concurrència, igualment amb data límit de 31 de juliol, dels requisits necessaris per a obtindre l'autorització, o, si és el cas, per a ser susceptible de concertar.  
Al centre privat FP Florida, Centre Educació Secundària-Tècnica Prof. de Catarroja, amb codi 56433884, amb una unitat de primer curs del cicle formatiu de grau superior de Transport i Logística, i al centre integrat El Drac de Torrent, amb codi 47219680, amb una unitat d'integració de Secundària, els van ser estimades aquestes unitats condicionades al compliment d'algun dels requisits de l'article 4 de l'annex del Decret 6/2017, de 20 de gener, del Consell, tal com queda indicat en l'annex II de la Resolució de 27 de juliol de 2021, de la Conselleria d'Educació, Cultura i Esport.  
En data 31 de juliol de 2021, aquests centres no han aportat la documentació necessària per a la tramitació de l'expedient i per a complir els requisits necessaris per a obtindre l'autorització de les esmentades unitats.  
Tercer. L'article 15 de l'annex del Decret 6/2017, de 20 de gener, del Consell, especifica que les persones titulars dels centres estan obligades a tindre una relació mitjana alumnat/professorat per unitat no inferior a la que l'Administració fixe mitjançant la resolució de la direcció general competent en matèria de planificació educativa i que aquells centres que no complisquen aquesta obligació prevista es modificaran seguint el procediment establit en aquest decret.  
La Resolució de 27 de juliol de 2021, de la Conselleria d'Educació, Cultura i Esport, en l'apartat tercer indica que la titularitat dels centres haurà de comunicar les unitats que no es posen en funcionament per falta d'alumnat, mitjançant un escrit dirigit a la direcció territorial de la seua província competent en matèria d'educació en el termini de deu dies naturals comptats a partir de la data de finalització del període de matriculació. Tot això sense perjudici de les comprovacions que ha de realitzar la Inspecció Educativa.  
El centre Colegio Sagrado Corazón de Jesús Esclavas de València, amb codi 96568565, en compliment d'aquest apartat, comunica que en el curs 2021-2022 no es posa en funcionament la tercera unitat de 2n de Batxillerat concedida, per matrícula insuficient.  
En l'informe emés per la Inspecció d'Educació, en data 29 de setembre de 2021, es constata que el centre privat Escuela Profesional La Salle, amb codi de centre 84494373, de Paterna, no ha posat en funcionament, per falta d'alumnat, el segon curs del cicle formatiu de grau mitjà d'Instal·lacions Elèctriques i Automàtiques, el segon curs del cicle formatiu de grau superior d'Administració i Finances, i el segon curs del cicle formatiu de grau superior de Sistemes de Telecomunicacions i Informàtics.  
En l'informe emés per la Inspecció d'Educació, en data 30 de setembre de 2021, es constata que el centre privat d'FP Academia ALMI, amb codi 40773747, de Tavernes de la Valldigna, no ha posat en funcionament, per falta d'alumnat, el segon curs del cicle formatiu de grau mitjà de Gestió Administrativa.  
Quart. L'article 19 de l'annex del Decret 6/2017, de 20 de gener, del Consell, estableix que quan hi haja necessitats urgents d'escolarització que no puguen atendre's de cap altra forma o per altres causes d'especial transcendència, es podran prorrogar els concerts subscrits amb caràcter provisional.  
Davant les necessitats urgents d'escolarització sobrevingudes en la zona, és necessari modificar la composició del concert del centre Santa María Magdalena, amb codi 09928026, de Novelda, per al curs 2021-2022; és necessari concertar una unitat en 3 anys, una unitat en 4 anys i una altra unitat en 5 anys, totes elles amb caràcter provisional.  
  
D'acord amb els fets i fonaments de dret exposats, resolc:  
  
  
Primer  
No concertar les unitats indicades en l'annex II d'aquesta resolució, que van quedar condicionades en la Resolució de 27 de juliol de 2021, per no complir dins del termini i en la forma escaient els requisits establits en el punt 6 de l'article 4 de l'annex del Decret 6/2017, de 20 de gener.  
  
Segon  
Estimar la sol·licitud al centre Colegio Sagrado Corazón de Jesús Esclavas de València, amb codi 23658428, de no concertar la tercera unitat de 2n de Batxillerat concedida, per matrícula insuficient. Respecte a les unitats de Batxillerat, queda el concert en tres unitats de primer i dues unitats de segon de Batxillerat per al curs 21-22, i en 3 unitats de primer i 3 unitats de segon curs de Batxillerat per al curs 22-23.  
  
  
Tercer  
No concertar durant el curs 2021-2022, al centre privat Escuela Profesional La Salle, amb codi de centre 73509439, de Paterna, les següents unitats: segon curs del cicle formatiu de grau mitjà d'Instal·lacions Elèctriques i Automàtiques, segon curs del cicle formatiu de grau superior d'Administració i Finances, i el segon curs del cicle formatiu de grau superior de Sistemes de Telecomunicacions i Informàtics, per no haver sigut posades en funcionament.  
  
Quart  
No concertar durant el curs 2021-2022, al centre privat d'FP Academia ALMI, amb codi 15347732, de Tavernes de la Valldigna, la unitat de segon curs del cicle formatiu de grau mitjà de Gestió Administrativa, per no haver sigut posada en funcionament.  
  
Cinqué  
Concertar per al curs 2021-22 al centre privat Santa María Magdalena, amb codi 57899702, de Novelda, una unitat en 3 anys, una unitat en 4 anys i una altra unitat en 5 anys, totes elles amb caràcter provisional.  
  
Les dades corresponents als centres i ensenyaments continguts en aquesta resolució s'inscriuran en el Registre de centres docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que posa fi a la via administrativa, podrà ser recorregut potestativament en reposició o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 21 d'octubre de 2021.- El conseller d'Educació, Cultura i Esport: Vicent Marzà i Ibáñez.